**Flatormer** er en dyregruppe som består av både frittlevende (marine, limniske og terrestriske) og parasittiske ormer. 

Best kjent er kanskje flimmerormene (spesielt planariene), men de parasittiske flatormene er mest suksessrike i antall arter.

Bygning og levevis
------------------

Flatormer er svært enkelt bygde og mange av dem er parasittiske. De parasittiske flatormene er ikter og bendelormer, som begge har representanter som snylter på mennesker. Slektene *Gyrodactylus* og *Dactylogyrus* er parasitter på fisk. *Gyrodactylus* snylter også på frosker. Planarier (Tricladida) er stort sett frittlevende og livnærer seg som jegere og åtseletere i hav og ferskvann.

Flatormer er tvekjønnet. Kroppen er enkelt bygget uten gjennomgående tarm, men med en enkelt åpning på undersiden som fungerer som både munn og anus. Kroppen har ingen sekundær kroppshule, og nerver og magehulen liggr omgitt av kompakt vev. Ekskresjonssystemet er svært enkelt og består av protonefridier.

Grupper
-------

### Rhabditophora

Rhabditophora kjennetegnes ved flere unike egenskaper. *Rabitt*-cellene produserer sekreter av ukjent funksjon. De har også et «klebeorgan», som består av tre celler: én kjertelcelle som produserer «lim», og én som produserer «løsemiddel», som begge munner ut gjennom den tredje celle. Dette organet er av stor betydning for bentiske arter i rennende vann, i og med at det muliggjør en nesten momentan forankring og like momentan løsning fra sedimentet.

### Neoophora

Delgruppen Neoophora, som blant annet består av de parasittiske, men også flertallet av de frittlevende, artene, er kjennetegnet ved et klart avledet særtrekk: Eggene er såkalt *ektolecitale*, dvs. at plommen ikke er lagret *i*, men *utenfor* eggcellen. Eggene er altså «eggkapsler» som består av én egg- og flere plommeceller. Gruppens vitenskapelige navn (latinsk) *Neo-ophora* betyr «ny-egginger».

Slektskapsforholdene innen Neoophora fremdeles uavklarte. Anførselstegnene rundt «Dalyellioida» og «Typhloplanoida» antyder at disse gruppene kan være kunstige.

Systematisk inndeling
---------------------

Flatormer som sådan er en parafyletisk gruppe. De frittlevende flatormene (flimmerormene «Turbellaria») har gitt opphav ikke bare til de parasittiske gruppene, men også resten av de bilaterale dyrene. I fylogenetisk systematikk tas derfor gjerne (Acoela og Nemertodermatida) ut av flatormene og utgjør søtergruppa til resten av de bilaterale dyrene. Den systematiske posisjonen til Xenoturbella og Catenulida er også usikkre. Det er derimot hevet over all tvil at de resterende flatormene som danner gruppen Rhabdithophora, utgjør en naturlig gruppe. 

Slektskapsforholdene mellom delgruppene er, gjengitt i hierarkisk skrivemåte.

**Treliste**
* Catenulida? (usikker)
* **Rhabdithophora**
	+ **Macrostomorpha**
		- *Haplopharynx*
		- Macrostomida
	+ **Trepaxonemata**
		- Polycladida
		- **Neoophora**
			* «Dalyellioida»
			* Lecithoepitheliata
			* Prolecithophora
			* Proseriata
			* Planarier (Tricladida)
			* «Typhloplanoida»
			* **Parasittiske flatormer** (Neodermata)
				+ **Cercomeromorpha**
					- Monogene ikter (Monogenea)
					- Bendelormer (Cestoda)
				+ **Trematoda**
					- Aspidogastrea
					- Digene ikter (Digenea)

Eksterne lenker
---------------

* (en) *flatormer* – oversikt og omtale av artene i WORMS-databasen Rediger på Wikidata

* (en) *flatormer* i Encyclopedia of Life Rediger på Wikidata

* (en) *flatormer* i Global Biodiversity Information Facility Rediger på Wikidata

* (no) *flatormer* hos Artsdatabanken Rediger på Wikidata

* (sv) *flatormer* hos Dyntaxa Rediger på Wikidata

* (en) *flatormer* hos Fauna Europaea Rediger på Wikidata

* (en) *flatormer* hos Fossilworks Rediger på Wikidata

* (en) *flatormer* hos ITIS Rediger på Wikidata

* (en) *flatormer* hos NCBI Rediger på Wikidata

* (en) *Kategori:Platyhelminthes* – bilder, video eller lyd på Wikimedia Commons Rediger på Wikidata

* *Platyhelminthes* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NKC **·** BNE
 |